РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/137-14

16. јун 2014. године

Београд

З А П И С Н И К

СЕДМЕ СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 16. ЈУНА 2014. ГОДИНЕ

Седница је почела у 9,05 часова.

Седницом је председаваo Верољуб Арсић, председник Одбора.

Седници су присуствовали чланови Одбора: Милош Тошанић, Дражен Јарић Драгољуб Зиндовић, Оливера Пешић, Дејан Андрејевић, Никола Јоловић, Дејан Раденковић, Момо Чолаковић, Золтан Пек и заменици чланова Одбора: Соња Влаховић уместо Радмила Костића, Мирјана Марјановић уместо Душице Николић и Мирко Чикириз уместо Жике Гојковића.

Седници нису присуствовали чланови Одбора: Радмило Костић, Душица Николић, Драган Ђилас, Милорад Мијатовић, Војислав Вујић, Ђорђе Стојшић и Жика Гојковић.

На позив председника Одбора, седници су присуствовали и: Саша Варинац, председник Републичке комисије за заштиту права у поступцима јавних набавки, Ристивоје Ђокић, заменик председника Републичке комисије за заштиту права у поступцима јавних набавки, Филип Владисављевић, секретар Републичке комисије за заштиту права у поступцима јавних набавки, Предраг Јовановић, директор Управе за јавне набавке, Данијела Бокан, заменик директора Управе за јавне набавке, Далиборка Срећков, шеф Одсека за регулативу у Управи за јавне набавке, Данијела Бојовић, руководилац Групе за развој система јавних набавки у Управи за јавне набавке, Светлана Ражић, руководилац Групе за праћење, контролу и надзор поступака јавних набавки у Управи за јавне набавке, Зоран Башић, председник Друштва против корупције Зрењанин, Срђан Мајсторовић, заменик директора Канцеларије за европске интеграције и Мирјана Дукић, шеф Одсека за правне послове, службеник за јавне набавке Канцеларије за европске интеграције.

Председник Одбора је предложио допуну дневног реда следећим тачкама:

1. Предлогом да Народна скупштина Закључак поводом разматрања Извештаја о раду Фискалног савета за 2013. годину, на основу члана 167. Пословника Народне скупштине, **донесе по хитном поступку**, имајући у виду да је чланом 239. Пословника Народне скупштине предвиђено да Народна скупштина разматра извештаје независних државних органа, организација и тела и предлог закључка, односно препоруке надлежног одбора на првој наредној седници.

Одбор је једногласно (12 за) прихватио предлог председника Одбора за допуну дневног реда;

2. Предлогом да Народна скупштина Закључак поводом разматрања Извештаја о пословању Централног регистра, депоа и клиринга хартија од вредности за 2013. годину, са Финансијским извештајем Централног регистра за 2013. годину и Извештајем независног ревизора IEF д.о.о. Београд, на основу члана 167. Пословника Народне скупштине, **донесе по хитном поступку**, имајући у виду да је чланом 239. Пословника Народне скупштине предвиђено да Народна скупштина разматра извештаје независних државних органа, организација и тела и предлог закључка, односно препоруке надлежног одбора на првој наредној седници.

Одбор је једногласно (12 за) прихватио предлог председника Одбора за допуну дневног реда.

На предлог председника, Одбор је једногласно утврдио следећи:

Д н е в н и р е д

1. Предлог да Народна скупштина Закључак поводом разматрања Извештаја о раду Фискалног савета за 2013. годину, на основу члана 167. Пословника Народне скупштине, донесе по хитном поступку;

2. Предлог да Народна скупштина Закључак поводом разматрања Извештаја о пословању Централног регистра, депоа и клиринга хартија од вредности за 2013. годину, са Финансијским извештајем Централног регистра за 2013. годину и Извештајем независног ревизора IEF д.о.о. Београд, на основу члана 167. Пословника Народне скупштине, донесе по хитном поступку;

3. Разматрање Извештаја о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, са Информацијом о раду Републичке комисије у периоду од 1. априла до 30. септембра 2013. године;

4. Разматрање Извештаја о раду Републичке комисије за заштиту права у поступцима јавних набавки у периоду од 1. јула до 31. децембра 2013. године;

5. Разматрање Извештаја Управе за јавне набавке о спроведеном надзору над применом Закона о јавним набавкама за 2013. годину;

6. Разматрање ИзвештајаГрађанског надзорника о извршеном поступку надгледања јавне набавке пружања здравствених услуга хипербаричне оксигенотерапије услед попуњености капацитета здравствених установа из Плана мреже здравствених установа за 2014. године, у отвореном поступку наручиоца Републичког фонда за здравствено осигурање, Београд;

7. РазматрањеИзвештаја о спроведеним набавкама у области одбране и безбедности Канцеларије за европске интеграције за 2013. годину, који је доставио Генерални секретаријат Владе.

Пре преласка на рад по утврђеном дневном реду, Одбор за финансије, републички буџет и контролу трошења јавних средстава је једногласно (12 за) усвојио записник 4. седнице Одбора.

**Прва тачка дневног реда:** Предлог да Народна скупштина Закључак поводом разматрања Извештаја о раду Фискалног савета за 2013. годину, на основу члана 167. Пословника Народне скупштине, донесе по хитном поступку

Председник Одбора је обавестио чланове/заменике чланова Одбора за финансије, републички буџет и контролу трошења јавних средстава да је Одбор 6. јуна 2014. године, на шестој седници Одбора, у складу са чланом 237. став 4. Пословника Народне скупштине, поднео Народној скупштини Извештај са Предлогом закључка поводом разматрања Извештаја о раду Фискалног савета за 2013. годину, и предложио да се закључак поводом разматрања овог извештаја донесе по хитном поступку, како би могао да се уврсти у дневни ред прве наредне седнице Народне скупштине, сходно члану 239. став 1. Пословника Народне скупштине.

Одбор је, затим, на предлог председника Одбора, је једногласно (12 за), прихватио овај Предлог

Одбор за финансије, републички буџет и контролу трошења јавних средстава предлаже Народној скупштини да Предлог закључка поводом разматрања Извештаја о раду Фискалног савета за 2013. годину (11 Број 02-628/14 од 6. јуна 2014. године) донесе **по хитном поступку**, у складу са чл. 167. и 193. Пословника Народне скупштине.

За известиоца Одбора и представника предлагача Предлога закључка на седници Народне скупштине одређен је Верољуб Арсић, председник Одбора.

**Друга тачка дневног реда:** Предлог да Народна скупштина Закључак поводом разматрања Извештаја о пословању Централног регистра, депоа и клиринга хартија од вредности за 2013. годину, са Финансијским извештајем Централног регистра за 2013. годину и Извештајем независног ревизора IEF д.о.о. Београд, на основу члана 167. Пословника Народне скупштине, донесе по хитном поступку

Председник Одбора је обавестио чланове/заменике чланова Одбора за финансије, републички буџет и контролу трошења јавних средстава да је Одбор 6. јуна 2014. године, на шестој седници Одбора, у складу са чланом 237. став 4. Пословника Народне скупштине, поднео Народној скупштини Извештај са Предлогом закључка поводом разматрања Извештаја о пословању Централног регистра, депоа и клиринга хартија од вредности за 2013. годину, са Финансијским извештајем Централног регистра за 2013. годину и Извештајем независног ревизора IEF д.о.о. Београд, и предложио да се закључак поводом разматрања овог извештаја донесе по хитном поступку, како би могао да се уврсти у дневни ред прве наредне седнице Народне скупштине, сходно члану 239. став 1. Пословника Народне скупштине.

Одбор је, затим, на предлог председника Одбора, је једногласно (12 за), прихватио овај Предлог

Одбор за финансије, републички буџет и контролу трошења јавних средстава предлаже Народној скупштини да Извештај са Предлогом закључка поводом разматрања Извештаја о пословању Централног регистра, депоа и клиринга хартија од вредности за 2013. годину, са Финансијским извештајем Централног регистра за 2013. годину и Извештајем независног ревизора IEF д.о.о. Београд (11 Број 02-1238/14 од 6. јуна 2014. године) донесе **по хитном поступку**, у складу са чл. 167. и 193. Пословника Народне скупштине.

За известиоца Одбора и представника предлагача Предлога закључка на седници Народне скупштине одређен је Верољуб Арсић, председник Одбора.

**Трећа тачка дневног реда:** Разматрање Извештаја о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, са Информацијом о раду Републичке комисије у периоду од 1. априла до 30. септембра 2013. године

Саша Варинац, председник Републичке комисије за заштиту права у поступцима јавних набавки је представио рад Комисије која је основана Законом о јавним набавкама. У овом сазиву ради од 1.априла 2013. године и чланови Комисије су изабрани од стране Парламента, на предлог Одбора за финансије, републички буџет и контролу трошења јавних средстава.

Као најважније надлежности Комисије, наведена су одлучивања по поднетима захтевима за заштиту права у поступцима јавних набавки. Комисија је новим Законом о јавним набавкама добила низ нових овлашћења, а једно од важнијих је да Комисија спроводи првостепени прекршајни поступак за прекршаје који су предвиђени Законом о јавним набавкама. Овим законом, Комисија је у обавези да Одбору за финансије, републички буџет и контролу трошења јавних средстава доставља Извештаје о свом раду два пута годишње, до 30. септембра текуће године и до 31. марта за предходну годину.

Први Извештај је нешто краћи, јер се односи на период од 1. априла до 30. септембра 2013. године. У току овог извештајног периода, повећан је број захтева за заштиту права, као и осталих захтева. Комисија је одржала 72 седнице, на којима је усвојено 372 одлуке, од којих се 307 одлука односило на захтеве за заштиту права у поступцима јавних набавки.

У другом извештајном периоду, до 31. децембра 2013. године, Комисија је одржала 290 седница, донела 1.211 одлука, од којих је 951 одлука о поднетим захтевима за заштиту права у поступцима јавних набавки незадовољних коорисника. Чланом 147. Закона о јавним набавкама, регулисана је садржина Извештаја који је подељен на 15 делова. Председник Комисије није детаљно образлагао сваки део, али је члановима Одбора посебно скренуо пажњу на одређене делове Извештаја. У првом делу су детаљно представљени сви поништени поступци, указавши да су неправилности, које су честе у поступцима јавних набавки а које је Комисија утврдила у својим одлукама, разлог због којих се поништавају поступци у јавним набавкама. Као најчешће неправилности, председник Комисије издвојио је примену преговарачког поступка као најнетранспарентнијег поступка, затим неправилну конкурсну документацију која садржи дискриминаторски однос према учесницима у поступку и друге.

Основни задатак Комисије, је поред решавања о поднетима захтевима за заштиту права у поступцима јавних набавки био и да се Комисија у организационом и техничком смислу припреми за примену свих овлашћења која је добила новим Законом и у том смислу, Комисија је у претходној години усвојила нови Пословник о раду Комисије, нову систематизацију радних места, план интегритета у сарадњи са Агенцијом за борбу против корупције и низ других интерних аката који су морали бити донети да би Комисија ажурно и ефикасно обављала свој посао.

Републичка комисија за заштиту права у поступцима јавних набавки је настојала да ажурно поступа по предметима, као и да усваја начелне правне ставове који у пракси представљају тумачења неких од најзначајнијих одредби Закона о јавним набавкама, а који су важни због усаглашавања рада унутар Комисије, ако и за учеснике у поступцима јавних набавки.

У извештајима су представљени и одређени проблеми са којима се Комисија сусрела у раду, пре свега повећан број захтева за заштиту права и осталих предмета (38%) у претходној години. Постоје одређена кашњења која су последица повећаног броја предмета, али су у ту сврху предузете посебне мере, као увођење продуженог рада и радне суботе у новембру и децембру 2013. године.

Сарадња са другим државним органима који су надлежни за област јавних набаки је веома добра, нарочито сарадња са Државним ревизорском институцијом и Управом за јавне набавке, а као најважнији циљ сарадње је заузимање заједничких ставова. Међународна сарадња је међу приоритетима Комисије, нарочито регионална сарадња због размене искустава у раду.

У дискусији су учествовали: Дејан Раденковић, Момо Чолаковић, Верољуб Арсић и Дражен Јарић.

Сви учесници дискусије су подржали рад Комисије, нарочито због напора који улажу у свом раду, истичући подршку и неопходност максималне заштите члановима Републичке комисије за заштиту права у поступцима јавних набавки, да би били независни у свом раду и доследно примењивали Закон о јавним набавкама, који је по увођењу претрпео много критика у смислу квалитета и од стране и наручиоца и од стране понуђача. Затражена је повратна информација од Комисије у вези са предузетим мерама и сарадње са правосудним органима.

Сви чланови Одбора су се сложили да Извештај о раду Комисије представља реалну слику послова који се раде у Комисији. Сагласни су да предлози које је Комисија дала у својим извештајима, а који би требало да унапреде цео систем јавних набавки, треба да се размотре и да се уведу и новчане казне за оне наручиоце који фаворизују понуђаче. Истакнуто је и да Комисија има своје механизме да заштити примену Закона о јавним набавкама, као што су изрицање новчане казне у првом степену, механизам забране злоупотреба захтева за заштиту права, контрола извршења одлуке од стране наручиоца, као и да Комисија има могућност да води прекршајне поступке, за шта су у вези ових овлашћења затражили податке о раду Комисије. Постављено је и питање у вези проблема који су настали услед непредвиђених ситуација, тј. оштећења услед временских непогода, а нису били предвиђени планом рада и планом јавних набавки, а како је неопходно брзо решавање ових проблема, на који начин би се могао превазићи проблем убрзавања процедуре. Предложено је и одржавање јавног слушања на тему примена Закона о јавним набавкама и потреба за изменама и допунама овог Закона, на које би били позвани представници и Комисије и Управе за јавне набавке, као и наручиоци и понуђачи и организације које се баве пословима јавних набавки.

Председник Комисије, Саша Варинац је известио чланове Одбора, да је у току 2013. године, Комисија била фокусирана да постигне рокове у погледу поднетих захтева за заштиту права, због повећаног броја предмета који су стизали. Када су у питању прекршаји, рок застарелости је 3 године, а до 1. марта 2014. године, Комисија је имала 4 захтева за покретање прекршајних поступака, а после 1. марта ове године су добили још неколико захтева, укупно их је 40, и Комисија ће у законским роковима и поступати. Новчане казне се углавном изричу због процесне недисциплине као што су недостављање документације у року, или непоступање по налозима Комисије из донетих одлука. У овом, новом сазиву, Комисија је преконтролисала све одлуке које су донете у претходном сазиву, а које нису прошле контролу у тренутку када је Комисија у новом сазиву ступила на дужност и наставља се одређеним темпом са проверавањима одлука. Тек у децембру је Комисија почела са испитивањем извршења одлука по новом Закону о јавним набавкама. У 6 случајева су формирани предмети за новчано кажњавање по новом Закону и то ће бити ускоро процесуирано. Истакнуто је да би сарадња са правосудним органима могла да буде и боља, али је похваљена сарадња са Правосудном академијом.

Предлози које је Комисија дала за побољшање примене Закона о јавним набавкама, нису иницијатива за изменом и допуном Закона, већ обавеза Комисије да наведе начине како би се унапредило спровођење постојећег Закона.

Са посебном пажњом Комисија приступа предметима када има сазнања да су угрожени животи људи, велики привредни субјекти или локална самоуправа у свом функционисању. Напоменута је и израда посебног прописа који ће регулисати ситуације као што су елементарне непогоде и то ће бити једно од решења за проблеме који настају.

Након завршене дискусије, Одбор је већином гласова (12 за, 1 није гласао) прихватио Извештај о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, са Информацијом о раду Републичке комисије у периоду од 1. априла до 30. септембра 2013. године.

Одбор је, затим, на предлог председника Одбора, одлучио да поднесе Народној скупштини следећи

И З В Е Ш Т А Ј

Одбор је, у складу са чланом 237. Пословника Народне скупштине, размотрио Извештај о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, са Информацијом о раду Републичке комисије у периоду од 1. априла до 30. септембра 2013. године, који је поднет Народној скупштини на основу члана 147. став 2. Закона о јавним набавкама.

Одбор је утврдио Предлог закључка поводом разматрања Извештаја о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, који подноси Народној скупштини, са предлогом да га Народна скупштина размотри и донесе закључак по хитном поступку, у складу са чл. 167. и 193. Пословника Народне скупштине

За известиоца Одбора и представника предлагача Предлога закључка на седници Народне скупштине одређен је Верољуб Арсић, председник Одбора.

Предлог закључка који је Одбор поднео Народној скупштини гласи:

На основу члана 147. став 2. Закона о јавним набавкама („Службени гласник РС“, број 124/12), члана 8. став 1. Закона о Народној скупштини („Службени гласник РС“, број 9/10) и члана 239. ст. 1. и 3. Пословника Народне скупштине („Службени гласник РС“, број 20/12 - Пречишћени текст),

Народна скупштина Републике Србије, на \_\_\_\_ седници \_\_\_\_\_\_\_\_ заседања, одржаној \_\_\_\_\_\_\_\_ 2014. године, донела је

ЗАКЉУЧАК

ПОВОДОМ РАЗМАТРАЊА ИЗВЕШТАЈА О РАДУ РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ У ПЕРИОДУ ОД 1. АПРИЛА ДО 30. ЈУНА 2013. ГОДИНЕ

1. Прихвата се Извештај о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, са Информацијом о раду Републичке комисије у периоду од 1. априла до 30. септембра 2013. године.

2. Овај закључак објавити у „Службеном гласнику Републике Србије“.

РС Број

У Београду, \_\_\_\_\_\_ 2014. године

НАРОДНА СКУПШТИНА

ПРЕДСЕДНИК

Маја Гојковић

О б р а з л о ж е њ е

Правни основ за доношење Закључка садржан је у члану 147. став 2. Закона о јавним набавкама („Службени гласник РС“, број 124/12), члану 8. Закона о Народној скупштини („Службени гласник РС“, број 9/10) и члану 239. став 3. Пословника Народне скупштине („Службени гласник РС“, број 20/12 - Пречишћени текст).

Чланом 237. ст. 1. и 4. Пословника Народне скупштине предвиђено је да председник Народне скупштине доставља извештаје које су државни органи, организације и тела, у складу са законом, поднели Народној скупштини, народним посланицима и надлежном одбору. Након разматрања извештаја, надлежни одбор подноси извештај Народној скупштини, са предлогом закључка, односно препоруке.

Чланом 239. Пословника Народне скупштине, предвиђено је да Народна скупштина разматра извештаје из члана 237. ст. 1. и 4. овог пословника и предлог закључка, односно препоруке надлежног одбора, на првој наредној седници. На седницу Народне скупштине позива се представник државног органа, организације, односно тела чији извештај се разматра. Народна скупштина, по закључењу расправе, доноси закључак, односно препоруку, већином гласова народних посланика на седници на којој је присутна већина народних посланика.

Чланом 147. став 1. и 2. Закона о јавним набавкама, одређено је да Републичка комисија за заштиту права у поступцима јавних набавки за свој рад одговара Народној скупштини којој доставља шестомесечни извештај о свом раду до 30. септембра, односно до 31. марта, у којем посебно наводи: 1) поступке који су делимично или потпуно поништени; 2) поступке у којима је донела одлуку да поднети захтев за заштиту права не задржава, односно задржава даље активности у поступку јавне набавке; 3) наручиоце који нису доставили тражену документацију и извештаје; 4) контроле које је извршила код наручилаца, резултате тих контрола и мере које је предузела да се утврђене неправилности отклоне; 5) наручиоце који нису поштовали упутства Републичке комисије и нису отклонили неправилности; 6) неправилности које су честе у поступцима јавних набавки и активности које је предузела да се уочене неправилности отклоне; 7) уговоре које је поништила; 8) наручиоце и одговорна лица наручиоца којима је изречена новчана казна; 9) прекршајне поступке које је покренула; 10) решења у прекршајном поступку које је донела; 11) одлуке Управног суда и Вишег прекршајног суда у вези са одлукама Републичке комисије; 12) друге активности које преузима ради заштите права; 13) поступке у којима није поступила у роковима које предвиђа овај закон и разлозима за кашњење; 14) статистику која је од значаја за праћење појава у поступку заштите права; и 15) проблеме на које наилази у свом раду.

Сагласно наведеним одредбама Закона о јавним набавкама, Републичка комисија за заштиту права у поступцима јавних набавки поднела је Народној скупштини, 30. септембра 2013. године, Извештај о раду Републичке комисије за заштиту права у поступцима јавних набавки у периоду од 1. априла до 30. јуна 2013. године и 3. октобра 2013. године, Информацију о раду Републичке комисије у периоду од 1. априла до 30. септембра 2013. године.

Одбор за финансије, републички буџет и контролу трошења јавних средстава размотрио је Извештај о раду Републичке комисије за заштиту права у поступцима јавних набавки у периоду од 1. априла до 30. јуна 2013. године, са Информацијом о раду Републичке комисије у периоду од 1. априла до 30. септембра 2013. године, на Седмој седници Одбора, одржаној 16. јуна 2014. године, којој је присуствовао Саша Варинац, председник Републичке комисије за заштиту права у поступцима јавних набавки.

Одбор је, у складу са чланом 237. став 4. Пословника Народне скупштине, поднео Народној скупштини Извештај са Предлогом закључка, који је утврдио на овој седници Одбора, са предлогом да га Народна скупштина размотри и донесе закључак по хитном поступку, у складу са чл. 167. и 193. Пословника Народне скупштине.

Одбор je предложио Народној скупштини да закључак поводом разматрања овог извештаја донесе по хитном поступку, како би могао да се уврсти у дневни ред прве наредне седнице Народне скупштине, сходно члану 239. став 1. Пословника Народне скупштине.

На основу члана 8. став 3. Закона о Народној скупштини, закључци Народне скупштине објављују се у „Службеном гласнику Републике Србије“.

**Четврта тачка дневног реда:** Разматрање Извештаја о раду Републичке комисије за заштиту права у поступцима јавних набавки у периоду од 1. јула до 31. децембра 2013. године

Саша Варинац, председник Републичке комисије за заштиту права у поступцима јавних набавки је у претходом излагању представио рад Комисије за оба извештајна периода, тако да није било посебне дискусије за овај извештајни период.

Одбор већином гласова (12 за, 1 није гласао) прихватио Извештај о раду Републичке комисије за заштиту права у поступцима јавних набавки у периоду од 1. јула до 31. децембра 2013. године.

Одбор је, затим, на предлог председника Одбора, одлучио да поднесе Народној скупштини следећи

И З В Е Ш Т А Ј

Одбор је, у складу са чланом 237. Пословника Народне скупштине, размотрио Извештај о раду Републичке комисије за заштиту права у поступцима јавних набавки у периоду од 1. јула до 31. децембра 2013. године, који је поднет Народној скупштини на основу члана 147. став 2. Закона о јавним набавкама.

Одбор је утврдио Предлог закључка поводом разматрања Извештаја о раду Републичке комисије за заштиту права у поступцима јавних набавки у периоду од 1. јула до 31. децембра 2013. године, који подноси Народној скупштини, са предлогом да га Народна скупштина размотри и донесе закључак по хитном поступку, у складу са чл. 167. и 193. Пословника Народне скупштине.

За известиоца Одбора и представника предлагача Предлога закључка на седници Народне скупштине одређен је Верољуб Арсић, председник Одбора.

Предлог закључка који је Одбор поднео Народној скупштини гласи:

На основу члана 147. став 2. Закона о јавним набавкама („Службени гласник РС“, број 124/12), члана 8. став 1. Закона о Народној скупштини („Службени гласник РС“, број 9/10) и члана 239. ст. 1. и 3. Пословника Народне скупштине („Службени гласник РС“, број 20/12 - Пречишћени текст),

Народна скупштина Републике Србије, на \_\_\_\_ седници \_\_\_\_\_\_ заседања, одржаној \_\_\_\_\_\_\_\_ 2014. године, донела је

ЗАКЉУЧАК

ПОВОДОМ РАЗМАТРАЊА ИЗВЕШТАЈА О РАДУ РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ У ПЕРИОДУ ОД 1. ЈУЛА ДО 31. ДЕЦЕМБРА 2013. ГОДИНЕ

1. Прихвата се Извештај о раду Републичке комисије за заштиту права у поступцима јавних набавки у периоду од 1. јула до 31. децембра 2013. године.

2. Овај закључак објавити у „Службеном гласнику Републике Србије“.

РС Број

У Београду, \_\_\_\_\_\_ 2014. године

НАРОДНА СКУПШТИНА

ПРЕДСЕДНИК

Маја Гојковић

О б р а з л о ж е њ е

Правни основ за доношење Закључка садржан је у члану 147. став 2. Закона о јавним набавкама („Службени гласник РС“, број 124/12), члану 8. Закона о Народној скупштини („Службени гласник РС“, број 9/10) и члану 239. став 3. Пословника Народне скупштине („Службени гласник РС“, број 20/12 - Пречишћени текст).

Чланом 237. ст. 1. и 4. Пословника Народне скупштине предвиђено је да председник Народне скупштине доставља извештаје које су државни органи, организације и тела, у складу са законом, поднели Народној скупштини, народним посланицима и надлежном одбору. Након разматрања извештаја, надлежни одбор подноси извештај Народној скупштини, са пордлогом закључка, односно препоруке.

Чланом 239. Пословника Народне скупштине, предвиђено је да Народна скупштина разматра извештаје из члана 237. ст. 1. и 4. овог пословника и предлог закључка, односно препоруке надлежног одбора, на првој наредној седници. На седницу Народне скупштине позива се представник државног органа, организације, односно тела чији извештај се разматра. Народна скупштина, по закључењу расправе, доноси закључак, односно препоруку, већином гласова народних посланика на седници на којој је присутна већина народних посланика.

Чланом 147. став 1. и 2. Закона о јавним набавкама, одређено је да Републичка комисија за заштиту права у поступцима јавних набавки за свој рад одговара Народној скупштини којој доставља шестомесечни извештај о свом раду до 30. септембра, односно до 31. марта, у којем посебно наводи: 1) поступке који су делимично или потпуно поништени; 2) поступке у којима је донела одлуку да поднети захтев за заштиту права не задржава, односно задржава даље активности у поступку јавне набавке; 3) наручиоце који нису доставили тражену документацију и извештаје; 4) контроле које је извршила код наручилаца, резултате тих контрола и мере које је предузела да се утврђене неправилности отклоне; 5) наручиоце који нису поштовали упутства Републичке комисије и нису отклонили неправилности; 6) неправилности које су честе у поступцима јавних набавки и активности које је предузела да се уочене неправилности отклоне; 7) уговоре које је поништила; 8) наручиоце и одговорна лица наручиоца којима је изречена новчана казна; 9) прекршајне поступке које је покренула; 10) решења у прекршајном поступку које је донела; 11) одлуке Управног суда и Вишег прекршајног суда у вези са одлукама Републичке комисије; 12) друге активности које преузима ради заштите права; 13) поступке у којима није поступила у роковима које предвиђа овај закон и разлозима за кашњење; 14) статистику која је од значаја за праћење појава у поступку заштите права; и 15) проблеме на које наилази у свом раду.

Сагласно наведеним одредбама Закона о јавним набавкама, Републичка комисија за заштиту права у поступцима јавних набавки поднела је Народној скупштини, 31. марта 2014. године, Извештај о раду Републичке комисије за заштиту права у поступцима јавних набавки у периоду од 1. јула до 31. децембра 2013. године.

Одбор за финансије, републички буџет и контролу трошења јавних средстава размотрио је Извештај о раду Републичке комисије за заштиту права у поступцима јавних набавки у периоду од 1. јула до 31. децембра 2013. године, на Седмој седници Одбора, одржаној 16. јуна 2014. године, којој је присуствовао Саша Варинац, председник Републичке комисије за заштиту права у поступцима јавних набавки.

Одбор је, у складу са чланом 237. став 4. Пословника Народне скупштине, поднео Народној скупштини Извештај са Предлогом закључка, који је утврдио на овој седници Одбора, са предлогом да га Народна скупштина размотри и донесе закључак по хитном поступку, у складу са чл. 167. и 193. Пословника Народне скупштине.

Одбор je предложио Народној скупштини да закључак поводом разматрања овог извештаја донесе по хитном поступку, како би могао да се уврсти у дневни ред прве наредне седнице Народне скупштине, сходно члану 239. став 1. Пословника Народне скупштине.

На основу члана 8. став 3. Закона о Народној скупштини, закључци Народне скупштине објављују се у „Службеном гласнику Републике Србије“.

**Пета тачка дневног реда:** Разматрање Извештаја Управе за јавне набавке о спроведеном надзору над применом Закона о јавним набавкама за 2013. годину

Предраг Јовановић, директор Управе за јавне набавке је представио Извештај о надзору за 2013. годину, који је састављен из више целина. Посебно је представио прву целину у којој су наведене нове надлежности Управе за јавне набавке у складу са новим Законом о јавним набавкама. Те надлежности су значајно проширене, представљени су реални ефекти у делу примене Закона, као и закључци и препоруке на основу првих девет месеци примене Закона о јавним набавкама у 2013. години. Посебно је наглашено да се највећи број закључених уговора из другог квартала односи на поступке који су покренути по старом закону и због тога се подаци значајно разликују у првом и другом кварталу 2013. године. По старом закону, Министарство финансија је било надлежно за надзор над применом Закона о јавним набавкама, а по новом Закону, те надлежности су припале Управи за јавне набавке. Капацитети Управе нису били такви да могу да се покрију све надлежности добијене новим Законом, па је приоритет дат припреми низа подзаконских аката и модела који ће моћи да користити најшири круг наручиоца, како би се олакшала адекватна примена Закона. Други приоритет је било промовисање два начела јавних набавки: јачање транспарентности поступака јавних набавки, што је омогућено путем Портала за јавне набавке и афирмацији начела обезбеђивања конкуренције, и у овим сегментима су остварени значајни резултати. Уочено је да је неопходно унапредити друге делове система, као што је усклађивање системских закона због боље примене новог Закона о јавним набавкама и значајнијих резултата у примени новог Закона.

У дискусији су учествовали Верољуб Арсић и Дејан Раденковић.

Најзначајнија питања о којима се дискутовало су били рокови у којима Управа даје мишљења о спровођењу Закона, семинари о спровођењу Закона о јавним набавкама које је организовала Управа за јавне набавке, спроведеним пројектима и начинима финансирања тих пројеката, као и бесплатне консултације телефоном и обука за службенике јавних набавки, јер је један од већих проблема у примени новог Закона и нестручност службеника. Постављена су и питања о покренутим прекршајним поступцима пред Републичком комисијом за заштиту права у поступцима јавних набавки.

Предраг Јовановић, директор Управе за јавне набавке је навео да на пословима давања мишљења ради 3 извршиоца, да је рок за давање мишљења 10 дана, а да је у периоду од 1. априла до 31. децембра 2013. године, Управа за јавне набавке добила 2.411 захтева за мишљење, од који је на 2.150 мишљења одговорено. У другом кварталу, овај законски рок није могао бити испоштован, јер су ови извршиоци истовремено учествовали и у припреми подзаконских аката и модела за адекватну примену новог Закона. У трећем и четвртом кварталу 2013. године, овај рок је у потпуности поштован. Када су у питању тумачења примене Закона у истом периоду, Управи је пристигло 940 писаних захтева, од којих је урађено 358 тумачења о примени закона. У Управи се реализује и спровођење стратегије и акционог плана за спровођење стратегије развоја јавних набавки кја ће бити завршена до средине јула месеца ове године, а и предлог Правилника о сертификацији ће бити завршен у истом року. Методологија за вршење надзора ће бити завршена до септембра ове године, као и методологија за анализу планова набавки која се доставља Државној ревизорској институцији и Републичкој комисији за заштиту права у поступцима јавних набавки. Пројекти су реализовани у периоду 2010. до 2012. године и Управа за јавне набавке ће Одбору за финансије, републички буџет и контролу трошења јавних средстава доставити детаљан извештај. Од 1. марта 2014. године је покренуто 25 прекршајних поступака, а телефонске консултације о спровођењу Закона о јавним набавкама се врше сваког радног дана од 10 до 14 часова. Као један од већих проблема Управе за јавне набавке, директор Управе је истакао смањене кадровске капаците, јер због ограничења запошљавања, Управа не може да надокнади број извршиоца који одлазе. Управа за јавне набавке се бројним захтевима за решавање овог проблема обраћала надлежним институцијама, али није добила одговор.

Након завршене дискусије, Одбор је једногласно (12 за) одлучио да прихвати Извештај Управе за јавне набавке о спроведеном надзору над применом Закона о јавним набавкама за 2013. годину.

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС“, број 20/12 - пречишћени текст), а у вези са чланом 136. став 3. Закона о јавним набавкама („Службени гласник РС“, број 124/12), на седници одржаној 16. јуна 2014. године, размoтрио и прихватио Извештај Управе за јавне набавке о спроведеном надзору над применом Закона о јавним набавкама за 2013. годину .

Одбор је, затим, на предлог председника Одбора, једноглано (12 за) одлучио да поднесе Народној скупштини следећи

И З В Е Ш Т А Ј

Одбор је, у складу са чланом 237. Пословника Народне скупштине, размотрио Извештаја Управе за јавне набавке о спроведеном надзору над применом Закона о јавним набавкама за 2013. годину, који је поднет Народној скупштини на основу члана 136. став 3. Закона о јавним набавкама.

Одбор је утврдио Предлог закључка поводом разматрања Извештаја Управе за јавне набавке о спроведеном надзору над применом Закона о јавним набавкама за 2013. годину, који подноси Народној скупштини, са предлогом да га Народна скупштина размотри и донесе закључак по хитном поступку, у складу са чл. 167. и 193. Пословника Народне скупштине.

За известиоца Одбора и представника предлагача Предлога закључка на седници Народне скупштине одређен је Верољуб Арсић, председник Одбора.

Предлог закључка који је Одбор поднео Народној скупштини гласи:

На основу члана 136. став 3. Закона о јавним набавкама („Службени гласник РС“, број 124/12), члана 8. став 1. Закона о Народној скупштини („Службени гласник РС“, број 9/10) и члана 239. ст. 1. и 3. Пословника Народне скупштине („Службени гласник РС“, број 20/12 - Пречишћени текст),

Народна скупштина Републике Србије, на \_\_\_\_ седници \_\_\_\_\_\_ заседања, одржаној \_\_\_\_\_\_\_\_ 2014. године, донела је

ЗАКЉУЧАК

ПОВОДОМ РАЗМАТРАЊА ИЗВЕШТАЈА УПРАВЕ ЗА ЈАВНЕ НАБАВКЕ О СПРОВЕДЕНОМ НАДЗОРУ НАД ПРИМЕНОМ ЗАКОНА О ЈАВНИМ НАБАВКАМА ЗА 2013. ГОДИНУ

1. Прихвата се Извештај Управе за јавне набавке о спроведеном надзору над применом Закона о јавним набавкама за 2013. годину.

2. Овај закључак објавити у „Службеном гласнику Републике Србије“.

РС Број

У Београду, \_\_\_\_\_\_ 2014. године

НАРОДНА СКУПШТИНА

ПРЕДСЕДНИК

Маја Гојковић

О б р а з л о ж е њ е

Правни основ за доношење Закључка садржан је у члану 136. став 3. Закона о јавним набавкама („Службени гласник РС“, број 124/12), члану 8. Закона о Народној скупштини („Службени гласник РС“, број 9/10) и члану 239. став 3. Пословника Народне скупштине („Службени гласник РС“, број 20/12 - Пречишћени текст).

Чланом 237. ст. 1. и 4. Пословника Народне скупштине предвиђено је да председник Народне скупштине доставља извештаје које су државни органи, организације и тела, у складу са законом, поднели Народној скупштини, народним посланицима и надлежном одбору. Након разматрања извештаја, надлежни одбор подноси извештај Народној скупштини, са пордлогом закључка, односно препоруке.

Чланом 239. Пословника Народне скупштине, предвиђено је да Народна скупштина разматра извештаје из члана 237. ст. 1. и 4. овог пословника и предлог закључка, односно препоруке надлежног одбора, на првој наредној седници. На седницу Народне скупштине позива се представник државног органа, организације, односно тела чији извештај се разматра. Народна скупштина, по закључењу расправе, доноси закључак, односно препоруку, већином гласова народних посланика на седници на којој је присутна већина народних посланика.

Чланом 136. став 3. Закона о јавним набавкама, одређено је да Управа за јавне набавке подноси посебан годишњи извештај о спроведеном надзору над применом овог закона Влади и одбору Народне скупштине надлежном за финансије, до 30. априла текуће године за претходну годину.

Сагласно наведеним одредбама Закона о јавним набавкама, Управе за јавне набавке поднела је Народној скупштини и Одбору за финансије, републички буџет и контролу трошења јавних средстава, 5. маја 2014. године, Извештај о спроведеном надзору над применом Закона о јавним набавкама за 2013. годину.

Одбор за финансије, републички буџет и контролу трошења јавних средстава размотрио је Извештај Управе за јавне набавке о спроведеном надзору над применом Закона о јавним набавкама за 2013. годину, на Седмој седници Одбора, одржаној 16. јуна 2014. године, којој је присуствовао др Предраг Јовановић, директор Управе за јавне набавке.

Одбор је, у складу са чланом 237. став 4. Пословника Народне скупштине, поднео Народној скупштини Извештај са Предлогом закључка, који је утврдио на овој седници Одбора, са предлогом да га Народна скупштина размотри и донесе закључак по хитном поступку, у складу са чл. 167. и 193. Пословника Народне скупштине.

Одбор je предложио Народној скупштини да закључак поводом разматрања овог извештаја донесе по хитном поступку, како би могао да се уврсти у дневни ред прве наредне седнице Народне скупштине, сходно члану 239. став 1. Пословника Народне скупштине.

На основу члана 8. став 3. Закона о Народној скупштини, закључци Народне скупштине објављују се у „Службеном гласнику Републике Србије“.

**Шеста тачка дневног реда:** Разматрање ИзвештајаГрађанског надзорника о извршеном поступку надгледања јавне набавке пружања здравствених услуга хипербаричне оксигенотерапије услед попуњености капацитета здравствених установа из Плана мреже здравствених установа за 2014. године, у отвореном поступку наручиоца Републичког фонда за здравствено осигурање, Београд

Верољуб Арсић, председник Одбора је у уводној напомени обавестио чланове/заменике чланова Одбора да је ово новина уведена новим Законом о јавним набавкама и да је ово први извешај ове врсте који се разматра на Одбору за финансије, републички буџет и контролу трошења јавних средстава.

Зоран Башић, председник Друштва против корупције Зрењанин је укратко представио институцију Грађанског надзорника. Ова институција је настала обуком коју је спровела Управа за јавне набавке и Републичка комисија за заштиту права у поступцима јавних набавки. Обуку је организовала организација за надзор јавних финансија уз финансијску подршку норвешке амбасаде. У обуци је учествовало 14 организација цивилног друштва и Управа за јавне набавке је изабрала 4 организације цивилног друштва: Транспарентност Србија, Београдски центар за безбедносну политику, Топлички центар за демократију и људска права и Друштво против корупције Зрењанин.

Грађански надзорник не учествује у изради конкурсне документације, већ контролише и врши надзор над целокупним процесом јавних набавки, указује на неправилности на које наиђе и тражи од наручиоца да исте отклони. Уколико наручилац одбије да отклони неправилности, Грађански надзорник подноси Захтев за заштиту права Републичкој комисији за заштиту права у поступцима јавних набавки. Друштво против корупције Зрењанин је надгледало три јавне набавке, једна је још увек у поступку. Друштво је утврдило неправилности у поступку из Извештаја у 5 тачака, апотека није отклонила неправилности, поднет је Захтев за заштиту права у поступцима јавних набавки Комисији, која је потврдила неправилности у свих 5 тачака и ова набавка је поништена.

Зоран Башић је предложио да се у евентуалним изменама и допунама Закона о јавним набавкама уврсти предлог Друштва против корупције Зрењанин, да се по поништеним поступцима јавних набавки повратно обавештава и Одбор за финансије, републички буџет и контролу трошења јавних средстава због адекватније примене и контроле спровођења Закона о јавним набавкама.

Верољуб Арсић, председник Одбора је истакао да ће се у наредном периоду формирати пододбор који ће се бавити сагледавањем и проучавањем предлога у вези законодавне активности, односно отклањању недостатака у законима који су у надлежности Одбора за финансије, републички буџет и контролу трошења јавних средстава, као и да ће предлог Друштва против корупције Зрењанин бити размотрен.

Одбор је једногласно (12 за) одлучио да прихвати ИзвештајГрађанског надзорника о извршеном поступку надгледања јавне набавке пружања здравствених услуга хипербаричне оксигенотерапије услед попуњености капацитета здравствених установа из Плана мреже здравствених установа за 2014. године, у отвореном поступку наручиоца Републичког фонда за здравствено осигурање, Београд

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС“, број 20/12 - пречишћени текст), а у вези са чланом 28. став 9. Закона о јавним набавкама („Службени гласник РС“, број 124/12), на седници одржаној 16. јуна 2014. године, размoтрио и прихватио Извештај Грађанског надзорника о извршеном поступку надгледања јавне набавке пружања здравствених услуга хипербаричне оксигенотерапије услед попуњености капацитета здравствених установа из Плана мреже здравствених установа за 2014. годину, у отвореном поступку наручиоца Републичког фонда за здравствено осигурање, Београд.

**Седма тачка дневног реда:** РазматрањеИзвештаја о спроведеним набавкама у области одбране и безбедности Канцеларије за европске интеграције за 2013. годину, који је доставио Генерални секретаријат Владе

Срђан Мајсторовић, заменик директора Канцеларије за европске интеграције је образложио да је у складу са чланом 131. Закона о јавним набавкама, Канцеларија за европске интеграције доставила Влади Републике Србије Извештај о спроведеним набавкама у области одбране и безбедности Канцеларије за европске интеграције за 2013. годину.

Током 2013. године, Канцеларија за европске интеграције је спровела поступак набавке закупа стана у Бриселу за потребе шефа преговарачког тима за вођење преговора у процесу приступања Републике Србије Европској унији. Понуде су прикупљене путем интернета и у директном контакту са понуђачима. Прикупљене су 4 понуде, изабрана је најнижа, а критеријум за избор је био најповољнија цена услуге.

Полазећи од чињенице да шеф преговарачког тима у наредном периоду велики део својих активности обавља у Бриселу, као и учешће у редовним састанцима држава чланица институција Европске уније и учешће на састанцима скрининга, којих ће бити укупно 70 до марта следеће године, у консултацијама са надлежним министром, Канцеларија се одлучила на закуп стана у Бриселу, јер трошкови путовања увелико превазилазе трошкове средстава утрошених за закуп стана у Бриселу. Наиме, трошкови закупа стана у Бриселу износе на годишњем нивоу, у зависности од курса динара између 2,6 до 3 милиона динара, а трошкови авио превоза, припадајућих дневница и хотелског смештаја износе око 14 милиона динара.

С обзиром да Канцеларија за европске интеграције сноси трошкове главног преговарача, уштеда Канцеларије ће бити око 8,5 милиона динара и из тог разлога је одлучено да се изнајми стан у Бриселу за потребе шефа преговарачког тима за вођење преговора у процесу приступања Републике Србије Европској унији.

Одбор је једногласно (12 за), одлучио да прихвати Извештај о спроведеним набавкама у области одбране и безбедности Канцеларије за европске интеграције за 2013. годину, који је доставио Генерални секретаријат Владе .

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС“, број 20/12 - пречишћени текст), а у вези са чланом 131. став 1. Закона о јавним набавкама („Службени гласник РС“, број 124/12), на седници одржаној 16. јуна 2014. године, размoтрио и прихватио Извештај о спроведеним набавкама у области одбране и безбедности Канцеларије за европске интеграције за 2013. годину, који је доставио Генерални секретаријат Владе.

На седници Одбора вођен је тонски запис.

Седница је закључена у 11,05 часова.

СЕКРЕТАР ОДБОРА ПРЕДСЕДНИК ОДБОРА

Милена Сандић Верољуб Арсић